open-index/open-wikipedia-markdown huggingface dataset:
Strukturoidut tuotteet

**Strukturoidut tuotteet** tarkoittavat rahoituksessa sijoitusstrategiaa, tavallisesti joukkolaina- tai velkasitoumusmuotoisia sijoituksia, jotka koostuvat tavallisesti suurimmaksi osin vähäriskisestä korkokomponentista ja riskillisestä johdannaiskomponentista tai muusta riskipitoisesta osasta.

Ensimmäinen strukturoitu sijoitustuote Suomessa oli joukkolaina, joka laskettiin liikkeeseen vuonna 1994. Vuonna 2020 Suomessa strukturoitujen tuotteiden kokonaismyyntivoluumi oli yhteensä 1,07 miljardia euroa ja suurimpia niiden myyjiä olivat OP-ryhmä, Alexandria Pankkiiriliike, Danske Bank ja Nordea.

Euroopan arvopaperimarkkinaviranomainen ESMA pitää strukturoituja tuotteita monimutkaisina sijoitustuotteina, joihin liittyy erityisiä riskejä.

## Lähteet

## Aiheesta muualla
* Suomen Strukturoitujen Sijoitustuotteiden yhdistys ry:n kotisivut
Siekiera / Destination Death

**Siekiera / Destination Death** on kahden puolalaisen death metal/grindcore-yhtyeen Antigaman ja Jan AG:n split-albumi, joka on julkaistu vuonna 2003.

Kaikki albumin kappaleet ovat cover-versioita puolalaisen brutaalin hardcore punk -yhtye Siekieran kappaleista.

## Kappalelista
**Antigama**
#
#
#
#
#

**Jan AG**
#
#
#
#
#
#
#
#

## Lähteet

## Aiheesta muualla
* 
*
Eurajoen vesitorni

**Eurajoen vesitorni** on Eurajoen kunnassa sijaitseva kesällä 1985 valmistunut 45 metriä korkea ja tilavuudeltaan 900 kuutiometriä oleva vesitorni. Vesitornin suunnitteli Maa ja Vesi Oy, ja sen rakensi YIT Oy Yleinen Insinööritoimisto.

Vesitorniin asennettiin vuonna 1986 Foucault’n heiluri, ensimmäisenä Suomessa. Paikkakunnalla tuolloin opettanut lehtori Jukka Mattila ideoi ja ehdotti heilurin rakentamista Eurajoen vesitorniin fysiikan opetusvälineeksi ja matkailunähtävyydeksi. Pituutta heilurin teräslangalla on 40 metriä, ja se on ripustettu vesitornin säiliöosan ulkoreunan kannatintukeen. Teräslangan päässä heiluva paino painaa 110 kilogrammaa. Eurajoen vesitornilla järjestetään myös näytöksiä, joissa opas esittelee heilurin toimintaa. Lisäksi vesitornilla on näköalatasanne, josta näkyy hyvin muun muassa Olkiluodon ydinvoimalaitos ja Vuojoen kartano.

## Lähteet
Tigranocerta

**Tigranocerta** () oli kaupunki, joka sijaitsi todennäköisesti lähellä nykyistä Turkin Silvania. Armenian kuningas Tigranes Suuri perusti sen pääkaupungikseen ensimmäisellä vuosisadalla eaa.

Tigranes perusti kaupungin, jotta valtion pääkaupunki olisi lähempänä laajentuneen valtakunnan keskustaa. Kaupunkiin siirrettiin asukaitta Mazakasta Kappadokiasta ja muista hellenististä kaupungeista. Lisäksi sinne muutti armenialaisia uudisasukkaita. Kaupungin lähellä käydyssä Tigranocertan taistelussa Luculluksen johtamat roomalaisjoukot kukistivat Tigranesin joukot vuonna 69 eaa. Lucullus ryösti taistelun jälkeen kaupungin. Saaliin suurudeksi on arvioitu 8&nbsp;000 talenttia.

Tigranesin kuoltua Armenian pääkaupunki siirrettiin Artaxataan. Tigranocerta säilytti kuitenkin merkityksensä 1100-luvulle saakka. Kaupungin sijainnista ei ole täyttä varmuutta nykytiedoilla.

## Lähteet
Budapestin pörssi

**Budapestin pörssi** (, **BSE**) avattiin uudelleen vuonna 1990. Sen pääkonttori sijaitsee Budapestissä Unkarissa. **BSE** on Unkarin finanssimarkkinoiden avaininstituutio ja virallinen kaupankäyntitapahtumapaikka julkisesti tarjoituille arvopapereille. Pörssin pääindeksit ovat: BUX, BUMIX, CETOP 20.

## Lähteet
HMS Dahlia

**HMS Dahlia** (viirinumerot M59 ja K59) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.

## Valmistus

Alus tilattiin 25. heinäkuuta 1939 Aberdeenista J. Lewis and Sonsilta, missä köli laskettiin 28. helmikuuta 1940 telakkanumerolla 152. Alus laskettiin vesille 31. lokakuuta ja valmistui 21. maaliskuuta 1941.

## Palvelus
Aluksen miehistö pelasti 29. joulukuuta 1944 Saksan laivaston sukellusveneen *[[U-322]]* torpedoimalta amerikkalaisen kauppalaivan *Black Hawkin* 68 eloonjäänyttä (). Alus saapui 28. lokakuuta 1948 romutettavaksi Gelleswick Bayhin.

## Päälliköt
Aluksen päälliköinä olivat:
*Magnus Spence Work tammikuu 1941 – 28. joulukuuta 1943
*Geoffrey Villiers Ward, DSC 28. joulukuuta 1943 – lokakuu 1945

## Lähteet
*
*
*

### Viitteet
Hr. Ms. Tjerk Hiddes (G16)

**Hr. Ms. Tjerk Hiddes** (viirinumero G16) oli toisen maailmansodan aikainen Alankomaiden laivaston N-luokan hävittäjä, jonka Alankomaat osti Britannialta.

## Valmistus

*HMS Nonpareil* tilattiin 15. huhtikuuta 1939 vuoden 1939 laivasto-ohjelmassa William Denny and Brothersilta Dumbartonista, missä köli laskettiin 22. toukokuuta 1940. Alus myytiin Alankomaille 18. maaliskuuta 1941. Se laskettiin vesille 25. kesäkuuta 1941 nimettynä todennäköisesti *Hr. Ms. Tjerk Hiddesiksi* ja valmistui 6. toukokuuta 1942. Alus otettiin palvelukseen 27. toukokuuta. Aluksen tarjoukseen perustuva hinta oli 400&nbsp;684 puntaa ilman Amiraliteetin toimittamia varusteita kuten aseita, ammuksia ja viestivälineitä.

## Palvelus
Alus myytiin maaliskuussa 1951 Indonesialle, joka liitti sen laivastoonsa nimellä *KRI Gadjah Mada*. Alus oli Indonesian laivaston lippulaivana, kunnes se poistettiin alusluettelosta vuonna 1961.
  
## Lähteet

*
*
*

### Viitteet
Seututie 724

**Seututie 724** on Vaasasta Mustasaaren Raippaluotoon johtava seututie. Tien pituus on noin 21 kilometriä. Suomen pisin silta, Raippaluodon silta, on osa seututietä 724.

## Aiheesta muualla
Fennica Gehrman

**Fennica Gehrman Oy Ab** on suomalainen, lokakuussa 2002 perustettu musiikkikustantamo ja ruotsalaisen Gehrmans Musikförlag Ab:n tytäryritys. Fennica Gehrman on taidemusiikin kustantaja, joka mm. vuonna 2007 hankki omistukseensa aiemmin Edition Fazerin ja Warner/Chappell Music Finlandin hallussa olleet taidemusiikin katalogit. Vuonna 2006 myös Edition Loven taidemusiikin teokset siirtyivät Fennica Gehrmanin omistukseen. Loppuvuodesta 2018 Luovan Säveltaiteen Edistämissäätiö LUSESin kustannuskatalogi siirtyi Fennica Gehrmanille. Katalogin huomattavimmat teokset ovat Aulis Sallisen ooppera Ratsumies sekä Aarre Merikannon Juha-ooppera.   

Fennica Gehrman kustantaa mm. Kalevi Ahon, Einojuhani Rautavaaran, Mikko Heiniön, Olli Kortekankaan, Kimmo Hakolan ja Veli-Matti Puumalan musiikkia. Katalogiin kuuluu myös Jean Sibeliuksen, Leevi Madetojan, Uuno Klamin, Armas Järnefeltin ja monien muiden keskeisten suomalaissäveltäjien teoksia. Nuoremman polven säveltäjistä kustantamon listoille kuuluvat mm. Lotta Wennäkoski ja Matthew Whittall .  

## Historia
Fennica Gehrman -kustantamon tausta nivoutuu tiiviisti Fazer Musiikin satavuotiseen historiaan. Marraskuussa 1897 K. G. Fazer ja R. E. Westerlund ostivat Anna Melanin musiikkikaupan Helsingissä ja loivat perustan Fazer Musiikin pitkäikäiselle ja laajenevalle toiminnalle. Vuonna 1993 Fazer Musiikki siirtyi Warner Musicin omistukseen, ja kustannustoiminta jatkui Warner/Chappell Music Finland Oy:n organisaatiossa vuoteen 2002 asti, jolloin Warner luopui taidemusiikin kustantamisesta Pohjoismaissa ja Fennica Gehrman perustettiin. Vuonna 2007 Fennica Gehrman osti omistukseensa Warner/Chappellin suomalaisen taidemusiikkikatalogin ja jatkaa siten pitkiä Edition Fazerin perinteitä kotimaisen taidemusiikin kustantajana ja pedagogisen musiikin julkaisijana. 

## Lähteet
*Finnish Music Quarterly 3/2007
*Helsingin Sanomat 25.8.2007
*Einari Marvia: Oy Fazerin musiikkikauppa 1897–1947, Helsinki 1947, Nordblad&Pettersson
*Vesa Kurkela: Sävelten markkinat, musiikin kustantamisen historia Suomessa, 2009, Sulasol

### Viitteet

## Aiheesta muualla
*Fennica Gehrmanin kotisivut
Puitelaki

**Puitelaki** on laki, joka ei sisällä yksityiskohtaisia säännöksiä, vaan ainoastaan yleisluonteiset piirteet vaikutusalueestaan. Tarkempaa sääntelyä tai viranomaisten toimintaohjeita varten annetaan lakia alemmanasteisia säädöksiä. 

## Puitelaki Suomessa
Usein puitelakiin sisältyy valtuutus, jonka nojalla valtioneuvosto antaa lakiin liittyvät yleiset ja yksityiskohtaiset ohjeet.

Laaja-alaisten puitelakien perusteella on esimerkiksi sidottu Suomen kunnat valtioon monella tavoin muun muassa sosiaalialalla, terveydenhuollossa ja opetustoimessa. Suomessa on perinteisen sääntelyn lisäksi säädetty 1960-luvulta lähtien uudentyyppisiä lakeja, joille on annettu nimeksi puitelaki, kehittämislaki, suunnittelulaki tai tavoitelaki. Käyttöön on otettu myös julkisoikeudelliset sopimukset, vapaamuotoiset järjestelyt valtion ja etujärjestöjen välillä sekä laajat lakisääteiset suunnittelujärjestelmät. Tällaista uudentyyppistä lainsäädäntöä on arvosteltu sen epämääräisyydestä ja sääntelyn siirtymisestä pois eduskunnan vaikutuspiiristä. Puitelakeihin liittyy läheisesti hallintoviranomaisten norminanto, jolla tarkoitetaan ministeriöiden ja hallintoviranomaisten antamia määräyksiä.

## Lähteet

## Aiheesta muualla
* Esimerkki puitelaista
R5-moottori

**Rivi-5** tai **riviviitonen** (**R5**, **I5**) on polttomoottori, jossa on viisi sylinteriä sijoitettuna yhteen riviin. Se käyttää yhtä moottorilohkoa. Riviviitonen ei ole kovin yleinen moottori. Viisisylinterisiä bensiinimoottoreita ovat perinteisesti käyttäneet Audi ja Volvo. Mercedes-Benz ja Volkswagen ovat puolestaan kehittäneet viisisylinterisiä dieselmoottoreita, jollainen on myös Fiatin 2,4 JTD. Volkswagenilla oli lyhyen aikaa tarjolla myös VR5-bensiinimoottori.

General Motors on julkistanut suositun riviviitosen kuorma-automoottoriperheessä osana Atlas-moottoreita.

## Käyttö autoissa
Pienin tuotantorivivitonen löytyy vuoden 1981 Audi 100:sta, kooltaan 1&nbsp;921&nbsp;kuutiosenttimetriä. Toyotan 1PZ-dieselmoottori on taas suurin kooltaan  (3&nbsp;469&nbsp;cm³). Aikaisemmin mainittu GM *Atlas* on kooltaan 3&nbsp;464&nbsp;kuutiosenttimetriä.

Maailman ensimmäinen 5-sylinteristä diesel-rivimoottoria käyttänyt henkilöauto oli vuonna 1974 esitelty Mercedes-Benz W115-sarjan malli 240D 3.0. Sen OM617-moottori oli tilavuudeltaan 3005 cm3 ja teholtaan 80 hv. MANilla oli 1990-luvulla tuotannossa 9&nbsp;973&nbsp;cm³ R5-diesel. Scania valmistaa 9&nbsp;291&nbsp;cm³ R5:sta.

## Katso myös
*Rivimoottori
*R3-moottori

## Lähteet
The Black Pony

**The Black Pony** on vuonna 2010 perustettu pop rock -yhtye Berliinistä.

## Historia

Trevor Brown ja Ryan Belitsky tutustuivat toisiinsa Pop-kesäleirillä vuonna 2009 Los Angelesissa. Berliiniläiset Eugen Flittner ja Kevin Dollerschell liittyivät mukaan keväällä 2010.

Los Angelesissa asuva Michael Johnson, tuottaja Lukas Hilbert ja musiikkimanageri Volker Neumüller tukivat bändin kehitystä.

Heidän ensimmäinen singlensä “Boys are Crazy” julkaistiin Saksassa 3. joulukuuta 2010. Se sijoittui Saksan singlelistalla sijalle 69. Albumi “Launched in the Pool” ilmestynee 18.3.2011. The Black Pony esiintyi marraskuussa 2010 Dusseldorfissa The Dome 56- konsertissa, joka on neljä kertaa vuodessa järjestettävä suuri musiikkitapahtuma. Se oli yhtyeen ensimmäinen esiintyminen isolle yleisölle.

## Jäsenet
* Kevin Dollerschell, basso (* 1. tammikuuta 1992 Berliinissä)
* Eugen Flittner, kitara ja laulu (* 29. huhtikuuta 1992 Berliinissä)
* Ryan Belitsky, rummut (* 17. helmikuuta 1993 Vancouverissa)
* Trevor Brown, laulu ja kitara (* 15. kesäkuuta 1993 Los Angelesissa)

## Diskografia

**Singlet**

*2010, Boys Are Crazy
*2011, 25.2, Scars and Bruises

**Albumit**
*2011, 18.3, Launched in the Pool

## Aiheesta muualla
*Bändin virallinen saksankielinen kotisivu
*saksankielinen fanisivu
Fuga

**Fuga** on vuonna 1960 perustettu suomalainen klassisen musiikin erikoisliike ja levy-yhtiö, joka toimii vuodesta 2015 alkaen myös musiikkiaiheisten kirjojen kustantamona . Fuga sulki vuodesta 2011 Helsingin Musiikkitalossa sijainneen kivijalkamyymälänsä huhtikuussa 2024 ja jatkaa toimintaansa verkkokauppana ja kirjankustantamona.

## Julkaistut kirjat
* Gardiner, John Eliot: *Musiikkia taivaan holveissa. J.S. Bach – muotokuva*. Suom. Sampsa Laurinen. Helsinki: Fuga Oy, 2015. 
* Gide, André: *Chopin – merkintöjä, mielikuvia, muistoja*. Suom. Martti Anhava. Helsinki: Fuga Oy, 2017. 
* Voigt, Thomas: *Jonas Kaufmann – tenori*. Suom. Oili Suominen. Helsinki: Fuga Oy, 2019. 
* Echenoz, Jean: *Ravel*. Suom. Martti Anhava. Helsinki: Fuga Oy, 2020. 
* Halvorsen, Tero: *Seija Silfverberg – ballerina kuin liekki*. Helsinki: Fuga Oy, 2022. 
* Sallinen, Aulis: *Elän, kirjoitan. Muistikuvia ja pohdiskeluja*. Helsinki: Fuga Oy, 2022. 
* Hämäläinen, Kati: *Uusi vanha musiikki*. Helsinki: Fuga Oy, 2022. 
* Rautio, Sari: *Izumi Tateno – pianon samurai*. Helsinki: Fuga Oy, 2022. 
* Heininen, Paavo: *Vastaan, väitän*. Toim. Jan Blomstedt. Helsinki: Fuga Oy, 2023. 
* Halvorsen, Tero: *Hannu Heikkilä – elämä oopperalle*. Helsinki: Fuga Oy, 2023. 

## Lähteet

## Aiheesta muualla
* fuga.fi
Seitakuoro

**Seitakuoro** on rovaniemeläinen, noin 30 laulajasta koostuva kamarikuoro, joka on perustettu Kemissä vuonna 1961. Kuoro toimii nykyisellään Rovaniemen kansalaisopiston opintopiirinä, mutta on myös oma yhdistyksensä.

Kuoron perusohjelmisto koostuu klassisesta kamarikuororepertoaarista, mutta uuden, vaativan kuoromusiikin sekä vanhan musiikin osuus ohjelmistosta on kasvanut. Yhtenä kuoron perusideana on esittää laajoja teoksia yhdessä orkesterin kanssa. Läheinen yhteistyökumppani on Lapin kamariorkesteri. Kuoron tavoitteena on myös tuoda tunnetuksi lappilaista musiikkia. Seitakuoro onkin kantaesittänyt muiden suomalaisten ja ulkomaalaisten säveltäjien teosten lisäksi useiden lappilaisten säveltäjien tuotantoa.  

Seitakuoro konsertoi pääsääntöisesti Rovaniemellä ja muualla Lapin maakunnan alueella. Konsertteja pidetään eri ohjelmistolla vuosittain yleensä 3–4. Usein kuoro vie konserttejaan useille paikkakunnille. Useana vuonna Seitakuoro on esiintynyt Hetan musiikkipäivillä. Seitakuoro tekee konserttimatkoja myös muualle Suomeen sekä ulkomaille.

Seitakuoro on menestynyt kuorokilpailuissa ja -katselmuksissa Suomessa ja ulkomailla. Vuonna 2006 Seitakuoro oli toiseksi paras kuoro Pärnun kansainvälisissä kansanlaulukilpailuissa. Vuonna 2009 Seitakuoro ylsi Tšekin Olomoucissa järjestetyn suuren kuorofestivaalin viiden parhaan kuoron joukkoon ja voitti kaksi kilpasarjaa.

## Aiheesta muualla
*Seitakuoron kotisivut
B-tyypin pääsarjan tähti

**B-tyypin pääsarjan tähti** (B V) sininen, valovoimainen pääsarjan tähti. B-tyypin pääsarjan tähdet polttavat vetyä.
Näiden tähtien massa on usein 2–16 kertaa Auringon massaa suurempi. BV-tähtien pintalämpötila vaihtelee 10 000–30 000 kelvinin välillä. B-tyypin tähdet pyörivät nopeasti ja säteilevät paljon ultraviolettia. B-tyypin tähtiä näkyy paljon OB-assosiaatioissa. Etenkin B2-alaluokkaan sijoittuvissa tähdissä näkyy spetrissä voimakkaat heliumin viivat. Nämä tähdet ovat Aurinkoon verrattuna lyhytikäisiä. Niinpä puhtaasti BV-tyypin tähtiä on harvassa. Niitä on silti enemmän kuin vielä kuumempia O-tähtiä. Esimerkiksi Achernar ja Spica ovat BV-tähtiä.

## Erityispiirteitä
B-tyypin tähdillä ei ole koronaa. Ne kuluttavat vetyvarastojaan paljon nopeammin kuin pienemmät tähdet kuten Aurinko, minkä takia niiden elinikä on hyvin lyhyt suhteessa muihin tähtiin. Ne viettävät pääsarjassa vetyä plottaen noin 10-500 miljoonaa vuotta. B-tyypin tähtien aurinkotuulen nopeus on yleensä noin 3 000 000 m/s. Monet B-tyypin tähdet myös kiertävät akselinsa ympäri poikkeuksellisen nopeasti. Niinpä useat BV-tähdet ovat litystyneitä.

Arvioiden mukaan yksi jokaisesta Auringon lähiympäristön 800 tähdestä on B-tyyppiä. B-tyypin alaluokkia ovat luokat B0–B9 sekä Be.

## BV-tähtiä

Esimerkiksi Achernar, Alfa Pavonis, Beta Cygni B, Epsilon Aurigae B, Acrux B, Pii Andromedae, Tau Scorpii, Alpha Arae, Beta Canis Minoris, Mintaka B ja D, Beta Librae,  Pii Lupi ja Spica B ovat BV-tyypin tähtiä tai tähtipareja.

## Määrittelytähtiä

Tähtiä, joiden avulla joitain B-tyypin alaluokkia on määritelty

*Ypsilon Orionis (B0 V)
*Eta Aurigae (B3 V)
*Eta Ursae Majoris (B3 V)
*Tau Scorpii (B0 V)
*Omega Scorpii (B1 V)
*42 Orionis (B1 V)
*22 Scorpii (B2 V)
*Rho Aurigae (B5 V)
*18 Tauri (B8 V)
*Beta2 Scorpii (B2 V)
*29 Per (B3 V)
*HD 36936 (B5 V)
*HD 21071 (B7 V)
*Omega For A (B9V)
*HR 2328 (B9V)
*90 Leonis (B4V)

## Taulukko



## Lähteet
F-tyypin pääsarjan tähti

**F-tyypin pääsarjan tähti** (F V) on pääsarjan (vetyä polttava) tähti, jonka spektriluokka on F ja luminositeettiluokka V. Näiden tähtien massa on 1–1,4 kertaa Auringon massa, ja niiden pintalämpötila on 6&nbsp;000–17&nbsp;000 K. Esimerkkeja F-tyypin pääsarjan tähdistä ovat Gamma Virginis A ja B sekä Tau Boötis.

## Lähteet
Live (Royalsin albumi)

**Live** on rock-yhtye Royalsin kolmas ja viimeinen albumi, joka julkaistiin vuonna 1978. Tupla-albumille taltioitiin Helsingin Tavastia-klubilla järjestetty yhtyeen toiseksi viimeinen keikka. Levyllä on ensi kertaa mukana yhtyeen uusi jäsen, kosketinsoittaja ja komppikitaristi Mikko Rintanen.

Äänittäjänä toimi Robi Godzinsky ja levyn miksasi Pave Maijanen.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Albert Järvinen – soolokitara
* Paavo (Pave) Maijanen – laulu ja bassokitara
* Ippe Kätkä – rummut
* Mikko Rintanen – kosketinsoittimet ja kitara

## Lähteet
G-tyypin pääsarjan tähti

**G-tyypin pääsarjan tähti** (G V) on pääsarjan tähti, jonka spektriluokka on G ja luminositeettiluokka V. Näiden tähtien massa on 0,8–1,2 kertaa Auringon massa, ja niiden pintalämpötila on 5&nbsp;300–6&nbsp;000 K. Aurinko on tunnetuin esimerkki G-tyypin pääsarjan tähdestä. Joka sekunti Aurinko muuttaa noin 600 miljoonaa tonnia vetyä heliumiksi kehittäen energiaa. Muita G-tyypin tähtiä ovat mm. Alfa Centauri A ja Tau Ceti.

G-tyypin tähtien spektrin väri on yleensä valkoinen. Aurinkokin on oikeasti valkoinen, mutta se näyttää kellertävältä johtuen Maan ilmakehästä. G-tyypin tähdet ovat valovoimaisempia kuin 90 % Linnunradan tähdistä (jotka ovat pääasiassa oransseja, punaisia ja valkoisia kääpiöitä).

G-tyypin tähdillä on usein vetyä noin 10 miljardiksi vuodeksi. Tämän jälkeen niistä alkaa kehittyä punaisia jättiläisiä, jotka romahtavat lopulta kylmeneviksi ja tiheiksi valkoisiksi kääpiöiksi.

## Lähteet

## Aiheesta muualla
Anuco

**Anuco** oli Pekka Härkösen omistama levy-yhtiö, joka oli toiminnassa vuosina 1974–1980.

Yhtiö julkaisi iskelmä- ja vanhan tanssimusiikin äänitteitä. Levyttäneitä artisteja olivat muiden muassa Eino Valtanen, Juhani Markola, Bamperos, M. A. Numminen ja Rauli Somerjoki.

## Levymerkit
* Anuco
* Kalevy

## Lähteet
Kauko Muje

**Kauko Oskari Muje** (11. syyskuuta 1936 Sortavala – 2023 Lapinlahti) oli suomalainen säveltäjä, laulaja ja toimittaja. Muje tunnettiin säveltämistään lastenlauluista, joiden tekstit oli tehnyt hänen puolisonsa Vuokko Muje. Muje työskenteli muun muassa *[[Kuusjärven Lehti|Kuusjärven Lehden]]* päätoimittajana sekä vuodesta 1967 lähtien Yleisradion Joensuun ja Kuopion aluetoimitusten toimittajana.

## Diskografia
* *Samuli Satunen 14 laulua* (1969)
* *Lakkari lastenmaa* (1981)

## Lähteet

## Aiheesta muualla
* 
*
Yleisurheilu kesäolympialaisissa 1952 – miesten kiekonheitto

Helsingin olympiakisojen miesten kiekonheittoon osallistui 32 urheilijaa edustaen 20 kansallisuutta. Kilpailu käytiin 22. heinäkuuta. 

## Karsinta

Karsintaraja oli 46,00.

**Karsintayhmä 1**

**Karsintayhmä 2**

## Loppukilpailu

## Lähteet
* Tulokset puolaksi
Philippe Buchet

**Philippe Buchet** (s. 7. toukokuuta 1962 Juniville, Ardennes) on ranskalainen sarjakuva-artisti.

Hän aloitti toimimalla freelance-kuvittajana Pariisissa ja Reimsissä. Sarjakuvan maailmaan hän siirtyi piirtämällä sarjakuvaa *Nomad* yhdessä käsikirjoittaja Jean-David Morvanin kanssa. Hän piirsi myös *Dragon*-lehteen ja loi Morvanin kanssa sarjakuvan *[[Sillage]]*. *Dragonia* tehdessään hän teki Morvanin kanssa miekka- ja taikasarjan *La Quête des réponses* (1998).

## Katso myös
* Buchet at Lambiek (english)
Vuokko Muje

__NOTOC__

**Vuokko Sinikka Muje** (o.s. **Räsänen**, s. 2. toukokuuta 1940 Kuusjärvi) on suomalainen sanoittaja ja kirjailija. Hänen tuotantoonsa kuluu muun muassa televisio- ja radiokäsikirjoituksia, proosaa ja oppikirjatekstejä. Muje valmistui vuonna 1963 sairaanhoitajaksi Pohjois-Karjalan sairaanhoito-opistosta. Hän sanoitti lauluja muun muassa miehensä Kauko Mujeen sävellyksiin.

## Tuotanto
### Teokset
* *Samuli Satunen on iloinen* (1972)
* *Havukkavuoren musta lintu* (1974)
* *Haukkapoika* (1976)
* *Käkilintuprinsessa* (1977)
* *Lakkari lastenmaa* (1981)
* *Postiauto punainen* (1986)

### Kuunnelmat ja näytelmät
* *Karibu ja poika* (1975, kuunnelma) 
* *Lähteen legenda* (1975, kuunnelma)  
* *Sinikukallinen nekka* (1976, televisionäytelmä) 

### Diskografia
* *Samuli Satunen* (1970)

## Lähteet

## Aiheesta muualla
* 
* 
*
Kuparierakkokolibri

**Kuparierakkokolibri** (*Phaethornis subochraceus*) on eteläamerikkalainen kiitäjälintu. Sen esiintymisalue käsittää Bolivian Andien itärinteiden alangot sekä läheisen alueen Brasilian Mato Grossossa. Walter Edmond Clyde Todd kuvaili lajin holotyypin Bolivian Santa Cruz de la Sierrasta vuonna 1915.

## Lähteet
Neulaerakkokolibri

**Neulaerakkokolibri** (*Phaethornis philippii*) on eteläamerikkalainen kiitäjälintu. Sen esiintymisalue käsittää itäisen Perun, Bolivian pohjoisosan ja Brasilian länsiosan. Jules Bourcier kuvaili lajin holotyypin Boliviasta vuonna 1847.

## Lähteet
Nokierakkokolibri

**Nokierakkokolibri** (*Phaethornis augusti*) on eteläamerikkalainen kiitäjälintu. Sen esiintymisalue käsittää mantereen vuoristoisen pohjoisosan Kolumbiasta Venezuelaan ja läntiseen Guyanaan. Lajista tunnetaan kolme alalajia. Jules Bourcier kuvaili lajin holotyypin Venezuelan Caracasista vuonna 1847.

## Lähteet
Dumitru Hubert

**Dumitru Hubert** (3. syyskuuta 1899 Bukarest – 27. elokuuta 1934 Brașov) oli romanialainen rattikelkkailija ja maailmanmestari.

Hubert voitti parinsa Alexandru Papanăn kanssa vuonna 1933 Schreiberhaussa käydyissä MM-kilpailuissa maailmanmestaruuden kahden miehen kelkoissa. Vuotta myöhemmin Engelbergin MM-kilpailuissa pari sijoittui pronssille. Lake Placidin talviolympialaisissa 1932 Papană ja Hubert sijoittuivat neljänsiksi.

Hubert toimi urheilu-uransa ulkopuolella Romanian ilmavoimien lentäjänä. Hän sai surmansa vuonna 1934 Brașovissa järjestetyssä lentonäytöksessä, jossa Hubertin ohjaama kone syöksyi maahan 10&nbsp;000 katsojan silmien edessä.

## Lähteet
Japaninmakrilli

**Japaninmakrilli** (*Scomber japonicus*) on makrillien heimoon kuuluva ahvenkala. Se kasvaa tyypillisesti 30&nbsp;cm pitkäksi. Japaninmakrilleja elää subtrooppisilla rannikkovesillä.

Japaninmakrilli on yleisväriltään hopeanhohtoinen. Selkäpuolella on mustia aaltoilevia viivoja.

Japanissa japaninmakrillia kasvatetaan myös kalanviljelylaitoksissa.

## Lähteet

## Aiheesta muualla
*ITIS: Scomber japonicus
Ponta do Sol

**Ponta do Sol** on kunta Portugalille kuuluvalla Madeiran itsehallintoalueella. Se on kooltaan Madeiran pienin kunta (46,2&nbsp;km2) ja vuonna 2015 siellä oli arviolta 8&nbsp;619 asukasta. Ponta do Sol sijaitsee saaren etelärannalla Calhetan ja Ribeira Bravan välissä rajautuen pohjoisessa São Vicenten kuntaan.

## Lähteet

## Aiheesta muualla
CRB (yhtye)

**CRB** on oululainen hengellisen musiikin yhtye, joka soittaa pääasiassa soul- ja funk-vaikutteisia sovituksia Suomen evankelis-luterilaisen kirkon virsikirjan virsistä.

## Historia
CRB syntyi 2006, kun Oulussa järjestettävien CrossRoads-iltojen housebandistä koottiin yhtye *Virret vol. 1* -levyn nauhoituksia varten. Yhtyeen nykyinen kokoonpano vakiintui 2008. Yhtyeen toinen levy, *Tunnet minut* julkaistiin 23. huhtikuuta 2010.

## Diskografia
* *Virret vol. 1* (2006)
* *Tunnet minut* (2010)

## Lähteet

## Aiheesta muualla
* 
* CRB Facebook-sivustolla
Jean-David Morvan

**Jean-David Morvan** (s. 28. marraskuuta 1969 Reims, Marne, Ranska) on ranskalainen sarjakuvakäsikirjoittaja.

Jean-David Morvan opiskeli taideaineita Saint-Lucin instituutissa Brysselissä. Morvan koetti ensin sarjakuvan piirtämistä, mutta havaitsi pian vahvuutensa olevan käsikirjoittamisessa, ja nyt hänet tunnetaan parhaiten juuri sarjakuvakäsikirjoituksistaan. Hän asuu Reimsissä Ranskassa.

Tärkeimmät sarjat, joita hän on käsikirjoittanut ovat *[[Piko ja Fantasio]]*, *Sir Pyle* and *Merlin* José Luis Munueran kanssa, ja *[[Sillage]]* Philippe Buchet’n kanssa.

## Palkinnot
* 2002: ehdokkaana *Angoulême International Comics Festival Prix Jeunesse 9-12 ans* Angoulêmen kansainvälisillä sarjakuvafestivaalilla
* 2004: ehdokkaana *Prix Jeunesse 9-12 ans* Angoulêmen kansainvälisillä sarjakuvafestivaalilla
* 2006: **Prix Jeunesse 9-12 ans** Angoulêmen kansainvälisillä sarjakuvafestivaalilla
:: - ehdokkaana "Paras nuorten sarjakuva": Prix Saint-Michel, Brysseli, Belgia
* 2007: **Paras nuorten sarjakuva**:  Prix Saint-Michel
* 2008: Ehdokkaana "Parhaasta tarinasta": Prix Saint-Michel

## Lähteet
Alexandru Papană

**Alexandru Papană** (18. lokakuuta 1906 Bukarest – 17. huhtikuuta 1946 Las Vegas, Yhdysvallat) oli romanialainen ilmailija ja rattikelkkailija.

Papană voitti parinsa Dumitru Hubertin kanssa vuonna 1933 Schreiberhaussa käydyissä MM-kilpailuissa maailmanmestaruuden kahden miehen kelkoissa. Vuotta myöhemmin Engelbergin MM-kilpailuissa pari sijoittui pronssille. Lake Placidin talviolympialaisissa 1932 Papană ja Hubert sijoittuivat neljänsiksi.

Romanialaisen kenraalin poika Papană toimi urheilu-uransa ulkopuolella Romanian ilmavoimien lentäjänä. Hän oli muutenkin innokas ilmailija ja tavoitteli ennätyksiä kyseisessä lajissa. Hän osallistui myös näytöslajina olleeseen Berliinin kesäolympialaisten purjelentoon, mikä poiki hänelle työtarjouksen Yhdysvalloista. Vuonna 1946 Yhdysvaltain kansalaisuuden saanut Papană teki itsemurhan myrkyllä.

## Lähteet
José Luis Munuera

**José Luis Munuera** (s. 21. huhtikuuta 1972 Lorca, Murcian maakunta, Espanja) on espanjalainen sarjakuvataiteilija. Yhdessä sarjakuvakäsikirjoittaja Jean-David Morvanin kanssa hän piirsi klassista Piko ja Fantasio -sarjaa vuosina 2004 - 2008.

Munueran tyyli oli lähellä Franquinin omaa graafista tyyliä, tuoden samalla mukaan kosketuksen manga-tyylistä modernismia. Morvan ja Munuera käyttivät hyväkseen sarjan kaikkien piirtäjien elementtejä eikä yksistään Franquinin.

Munuera on piirtänyt lastensarjakuvaa Nävis, joka on Philippe Buchet'n luoman science fiction sarjan *[[Sillage]]* spin-off. Siinä missä *Sillage* on piirretty realistiseksi, *Nävis* on karrikoidumpaa ja vauhdikkaampaa.

## Lähteet
*José-Luis Munuera at Lambiekin Comiclopedia

## Aiheesta muualla
*Casa Munuera (henkilökohtainen blogi)
Werner Zahn

**Werner Zahn** (15. marraskuuta 1890 - 1. tammikuuta 1971) oli saksalainen rattikelkkailija ja maailmanmestari.

Papană kuului Saksan miehistöön sen voittaessa vuonna 1931 Sankt Moritzissa käydyissä MM-kilpailuissa maailmanmestaruuden neljän miehen kelkoissa. Lake Placidin talviolympialaisissa 1932 Zahnin johtama kelkka ajoi harjoituksissa ulos radalta. 50 metrin ilmalennon seurauksena kelkan nelijäsenisestä miehistöstä kolme loukkaantui, ja kelkan oli vetäydyttävä kisasta.

## Lähteet
*Bobsleigh at the 1932 Lake Placid Winter Games: Men's Four  Sports Reference LLC. 
*Bobsleigh World Championships Men: 4-Man sports123.com
Krista Putkonen-Örn

**Krista Putkonen-Örn** (o.s. **Putkonen**, s. 1970) on suomalainen freelancenäyttelijä.

Putkonen-Örn on valmistunut Teatterikorkeakoulun näyttelijätyön laitokselta vuonna 1999. Valmistumisensa jälkeen hän oli kaksi vuotta kiinnitettynä Seinäjoen kaupunginteatteriin. Tämän jälkeen hän on työskennellyt freelancerina eri teattereissa, muun muassa Suomen Kansallisteatterissa, Teatteri Imatrassa, Teatteri Takomossa, Keski-Uudenmaan Teatterissa ja Teatteri Hevosenkengässä. Televisiossa hän on näytellyt Elina Hurskaisen roolissa vuodesta 2014 alkaen *[[Syke (televisiosarja)|Syke]]*-draamasarjassa.

Putkonen-Örn on yksi Suomen kuunnelluimmista äänikirjojen lukijoista. Vuonna 2018 Näkövammaisten liitto palkitsi hänet vuoden äänikirjan lukijana.

Hänen isänsä on oopperalaulaja Marko Putkonen, äitinsä toimittaja ja teatteriohjaaja Tuovi Putkonen ja veljensä Janus Putkonen.

## Filmografia

## Lähteet

## Aiheesta muualla
* Krista Putkonen-Örnin profiili Näyttelijäliiton sivuilla
Santiago Giraldo

**Santiago Giraldo** (s. 27. marraskuuta 1987 Pereira) on kolumbialainen tennispelaaja. Parhaimmillaan hän on ollut ATP-listan sijalla 39 heinäkuussa 2012.

Vuonna 2010 Giraldo voitti Australian avointen ensimmäisellä kierroksella kuudenneksitoista sijoitetun Tommy Robredon luvuin 6–4, 6–2, 6–2. Toisella kierroksella hän hävisi Łukasz Kubotille 4–6, 6–3, 3–6, 1–6. Samana vuonna Internazionali BNL d'Italia -turnauksessa Giraldo voitti Juan Carlos Ferreron ja Michaël Llodran, mutta hävisi kolmannella kierroksella Jo-Wilfried Tsongalle.

Vuonna 2011 Aucklandin turnauksessa Giraldo voitti Daniel Gimeno-Traverin, Albert Montañésin ja Thomaz Belluccin, kunnes hävisi semifinaalissa maailmanlistan sijalla seitsemän olleelle David Ferrerille. Australian avoimissa hän voitti avauskierroksella Rui Machadon, mutta hävisi toisella kierroksella Marin Čilićille. Santiagossa pelatussa turnauksessa Giraldo pääsi finaaliin asti, mutta hävisi sen Tommy Robredolle. Ranskan avointen ensimmäisellä kierroksella hän hävisi Pablo Andújarille, Wimbledonin ensimmäisellä kierroksella Richard Gasquetille ja Yhdysvaltain avointen ensimmäisellä kierroksella Roger Federerille.

## Lähteet

## Aiheesta muualla
* Santiago Giraldo profiili ATP:n kotisivuilla
MathType

**MathType** on Design Sciencen kehittämä ohjelmisto, joka tarjoaa paletin matemaattisten merkintöjen lisäämiseksi asiakirjoihin. Ohjelmiston mukana tulee itsenäinen kaavaeditori, sekä liitännäisen yleisimpiin tekstinkäsittelyohjelmistoihin. Tuettuja ovat Microsoft Word, Apple Pages, OpenOffice sekä Google Docs. Kaavoja voi myös tallentaa mm. TeX-, LaTeX- ja MathML-muodoissa.

## Toiminnallisuus
MathType tarjoaa graafisen WYSIWYG-paletin, jonka avulla matemaattisia merkintöjä voi syöttää hiiren ja näppäimistön avulla. Sisällön voi syöttää myös TeXinä ja LaTeXina.

MathTypeä on aktiivisesti kehitetty, ja se on yhteensopiva useiden muiden ohjelmistojen kanssa. Design Science tarjoaa haun yhteensopivuuden tarkistamiseksi.

## Aiemmat julkaisut

* MathType 1.0 (1987)
* MathType 3.5 (1997)
* MathType 4.0 (1999)
* MathType 5.0 (2001)
* MathType 6.0 (2007)
* MathType 6.5 (2008)
* MathType 6.6 (2009)
* MathType 6.7 (2010)

## Lähteet

## Aiheesta muualla
* MathTypen esittelysivu
* Viralliset jälleenmyyjät Suomessa
Soar

**Soar** on Trentjoen sivujoki Itä-Midlandsin alueella Englannissa. Se saa alkunsa Hinckleyssä Leicestershiressä ja laskee Trentiin Ratcliffe-on-Soarin lähistöllä Nottinghamshiressä. Joen valuma-alue on 1&nbsp;380 neliökilometriä, joka on pääasiassa maaseutua. Joki virtaa Leicesterin kaupungin keskustan ja länsiosien läpi. Soarin merkittävin sivujoki on Wreake.

## Lähteet

## Aiheesta muualla

* Soarjoki Waterscape.com-sivustolla
Aarne Hildén

**Aarne Kalervo ”Aake” Hildén** (7. huhtikuuta 1940 Tampere – 25. kesäkuuta 2024 Tampere) oli suomalainen sanoittaja, laulaja ja musiikkituottaja.

## Diskografia
* Humppakulkurit (1978)
* Ikinuorille (1978)
* Lämmöllä (1981)
* Tangokesä! (1985, A-puolen solistina Eino Valtanen)

## Lähteet

## Aiheesta muualla
* 
*
Louis Bourguet

**Louis Borguet** (1678, Nîmes  – 1742, Neuchâtel) oli yleisnero ja Leibnizin kirjeenvaihtoja, joka kirjoitti arkeologiasta, maantieteestä, filosofiasta, raamatullisesta oppineisuudesta ja matematiikasta.

## Töitä
**Lettres philosophiques sur la formation des sels et des crystaux*, Amsterdam, 1729
**Traité des petrifications*, 1742

## Lähteet
Halleluja (albumi)

**Halleluja** on 13. tammikuuta 2011 julkaistu Matti Eskon albumi. Levy sisälsi Matti Eskon versioita Leonard Cohenin kappaleista (*Halleluja* ja *Oon sun mies*) sekä Matti Eskon ensimmäisen hitin *Tietää saat viimeinkin* uuden version. *Oman elämäni cowboy* kappaleen Matti Esko omisti edesmenneelle ystävälleen Kari Tapiolle. Albumi voitti ylivoimaisesti radiokanavien Kuukauden Levy äänestyksen.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Sauli Pietiläinen

**Sauli Pietiläinen** (s. 20. heinäkuuta 1941) on entinen suomalainen jalkapalloilija.

Laitahyökkääjänä pelannut Pietiläinen edusti urallaan Kotkan Jäntevää 1960–1961 ja 1968–1970, Turun Palloseura 1962–1963, Kotkan Työväen Palloilijoita 1964–1967. Hän voitti KTP:ssa Suomen Cupin 1967. Kaikkiaan Pietiläinen pelasi kuuden pääsarjakauden aikana 119 ottelua, joissa hän teki 36 maalia. 

Pietiläinen pelasi maajoukkueessa vuonna 1961 yhteensä kuusi maaottelua, joissa hän teki yhden maalin.

## Lähteet
Kotiteollisuus (albumi)

**Kotiteollisuus** on Kotiteollisuus-yhtyeen 11. albumi. Se julkaistiin 2. maaliskuuta 2011. Albumi nousi Suomen virallisen listan sijalle 1. Sitä on myyty 20 186 kappaletta, myyden julkaisuvuotenaan platinaa.

Albumin ensimmäinen single *Soitellen sotaan* jaettiin radioille 24. tammikuuta 2011. Huhtikuussa ilmestyneestä toisesta singlestä *Raskaat veet* on kuvattu myös musiikkivideo, jonka ohjauksesta vastaa Antti Hyyrynen.

## Kappaleet
Kaikki sävellykset Kotiteollisuus ja kaikki sanoitukset Jouni Hynynen. Sovitukset Kotiteollisuus + Mikko Karmila, ellei toisin mainita.

# Hornankattila – 07:33
# Soitellen sotaan – 04:11 (Sov. Kotiteollisuus + Mikko Karmila ja Tuomas Holopainen)
# Raskaat veet – 04:01
# Sarvet itää – 04:55
# Kylmä teräs – 04:44 (Sov. Kotiteollisuus + Mikko Karmila ja Yari Knuutinen)
# Rosebud – 04:17
# Ei kukaan – 05:29 (Sov. Kotiteollisuus + Mikko Karmila ja Tuomas Holopainen)
# Isän kädestä – 04:33
# Pahanilmanlinnut – 03:14 (Sov. Kotiteollisuus + Mikko Karmila ja Miitri Aaltonen)
# Itken seinään päin – 04:54 (Sov. Kotiteollisuus + Mikko Karmila ja Tuomas Holopainen)
# Ainoa – 05:02
# Taivas on auki – 08:16 (Sov. Kotiteollisuus + Mikko Karmila ja Yari Knuutinen)

### Kalevan miekka -ep
26. lokakuuta 2011 julkaistiin *Kotiteollisuus* -albumista uusi painos, mikä sisältää varsinaisen albumin lisäksi *Kalevan miekka* -EP:n. EP:llä ovat mukana kappaleet, mitkä eivät mahtuneet albumille sekä viisi Turussa 30. huhtikuuta nauhoitettua live-raitaa.

# Hölmöjen taivas
# Pappi puhuu
# Unentakoja
# Kalevan miekka
# Kivireki (live)
# Arkunnaula (live)
# Soitellen sotaan (live)
# Raskaat veet (live)
# Taivas on auki (live)

## Kokoonpano
* Jouni Hynynen – laulut, kitarat
* Jari Sinkkonen – rummut, shamaanirumpu, taustalaulut
* Janne Hongisto – basso, taustalaulut

### Vierailevat muusikot
* Mikko Karmila – kitara, äänitys, miksaus, tuotanto
* Tuomas Holopainen – koskettimet, taustalaulut
* Miitri Aaltonen – taustalaulut, taustalaulujen äänitys 
* Janne Hynynen – taustalaulut
* Antti Hyyrynen – taustalaulut
* Ismo Alanko – sello (*Ainoa*)
* Hämppy – taustalaulut
* Timo Rautiainen – mandola, mandoliini (*Pappi puhuu*)

**Jousiorkesteri Kottaraiset:**
* Yari – kapellimestari
* Liisa Karhu, Tanja Matilainen ja Anni Puittinen – 1. viulut
* Ella Isotalo, Nea-Maria Korpelainen ja Mirva Tarvainen – 2. viulut
* Leena Hirvonen ja Riikka Partanen – sellot
* Kimmo Perkkiö – jousien äänitys

## Singlet
# *Soitellen sotaan* (24.1.2011)
# *Raskaat veet* (huhtikuu 2011)

## Arvostelut
* Desibeli.net: 
* Dome.fi: 
* Imperiumi: 8/10
* Soundi: 

## Listasijoitukset

## Lähteet
Partaerakkokolibri

**Partaerakkokolibri** (*Phaethornis squalidus*) on Brasilian kotoperäinen kiitäjälintu. Sen esiintymisalue käsittää maan kaakkoisosan Minas Geraisista ja Espírito Santosta Santa Catarinaan. Coenraad Jacob Temminck kuvaili lajin holotyypin Ipanemalta São Paulosta vuonna 1822.

## Lähteet
Jukka Pirinen

**Jukka Kalevi Pirinen** (s. 9. helmikuuta 1951 Valkeakoski) on entinen suomalainen jalkapalloilija.

Keskikentällä pelannut Pirinen edusti urallaan Valkeakosken Hakaa 1968–1979 ja Tampereen Ilvestä 1980–1984. Hän voitti Hakassa mestaruuden ja Suomen Cupin 1977 sekä Ilveksessä mestaruuden 1983. Kaikkiaan Pirinen pelasi 16 kauden aikana 328 mestaruussarjan ottelua, joissa hän teki 30 maalia. Hän on pelannut 35. eniten otteluita Suomen pääsarjatasolla.

Pirinen pelasi maajoukkueessa vuosina 1975–1977 yhteensä kolme maaottelua.

Pirisen veljet Jouko ja Hannu olivat myös Hakaa pääsarjatasolla edustaneita jalkapalloilijoita. Hänen veljenpoikansa Juha Pirinen on edustanut urallaan Suomen jalkapallomaajoukkuetta.

## Lähteet
Piko: Nuoren sankarin päiväkirja

**Piko: Nuoren sankarin päiväkirja** () on vuonna 2008 ilmestynyt *[[Piko ja Fantasio|Pikon ja Fantasion uudet seikkailut]]* -sarjan albumi, jonka on kirjoittanut ja piirtänyt Émile Bravo. 

Albumi ilmestyi Piko-hahmon 70-vuotisjuhlavuonna. Tarina sijoittuu vuoden 1939 Brysseliin, jossa köyhä ja orpo Piko työskentelee hotellipoikana. Toisen maailmansodan aattoon sijoittuva albumi kuvaa lapsuuden viattomuuden loppua. Teos on suunnattu varttuneemmalle yleisölle kuin Piko ja Fantasio -pääsarjan albumit. Kerrontaa keventävät huumori ja viittaukset Pikon ja Fantasian vanhoihin seikkailuihin sekä tapahtuma-ajan Tintti-sarjakuviin.

Suomennos on julkaistu kovakantisena ja tavallista albumikokoa hieman suurempana.

## Vastaanotto
Albumi oli Ranskassa yleisö- ja arvostelumenestys. Se sai Angoulêmen sarjakuvafestivaaleilla Prix Essentiels -palkinnon. Bravon piirrosjälkeä on kiitetty hienostuneeksi ja selkeäksi. Hillitty väritys myötäilee tapahtuma-ajan henkeä. 

Lumo-sivuston Janne Suomisen mukaan albumi edustaa parasta eurooppalaista sarjakuvaa. 
*[[Helsingin Sanomat|Helsingin sanomien]]* Heikki Jokisen mukaan kerronta on tarkkaa ja runsasta, monta lukukertaa kestävää. *[[Keskisuomalainen|Keskisuomalaisen]]* Jokke Saharinen totesi albumin olevan varauksetta suositeltava perinteisen sarjakuvan ystäville. 

## Lähteet
Tummanvihreä pikkolopoika

**Tummanvihreä pikkolopoika** () on vuonna 2009 ilmestynyt *[[Piko ja Fantasio|Pikon ja Fantasion uudet seikkailut]]* -sarjan albumi, jonka on käsikirjoittanut Yann ja piirtänyt Olivier Schwartz.

## Vastaanotto

*[[Tähtivaeltaja]]n* Toni Jerrmanin mukaan tarinan hassuttelu lähentelee lapsellisuutta. Kevyt toimintahuumori ei silti pahemmin haittaa lukijaa, lukuun ottamatta epäonnistunutta päätösjaksoa. Lennokas ligne claire -piirrostyyli sopii hyvin sinällään puoliviihdyttävään mutta helposti unohtuvaan teokseen. Ulkoisesti häiritsevää albumissa on painotekninen virhe, jonka vuoksi monissa ruuduissa on ääriviivojen ja värien välissä valkoinen varjo.

## Lähteet

## Aiheesta muualla
* Tero Mattila: Piko ja Fantasio vastaan natsit. *Kvaak.fi* 13.10.2010.
* Janne Suominen: Nokkelaa nostalgisointia . *Lumo* 17.11.2010.
* Jokke Saharinen: Pikon ja Fantasion uudet seikkailut . *Keskisuomalainen* 10.1.2011.
* Heikki Jokinen: Piko natsien valtaamassa Brysselissä. *Helsingin Sanomat* 18.1.2011.
Ajan pyörteissä

**Ajan pyörteissä** () on vuonna 2007 ilmestynyt *[[Piko ja Fantasio|Pikon ja Fantasion uudet seikkailut]]* -sarjan albumi, jonka on kirjoittanut ja piirtänyt Frank Le Gall.

## Lähteet

## Aiheesta muualla
* S. Santikko: Tempo on täällä!  Kvaak.fi 8.7.2009.
* Janne Suominen: Päivitetty Piko ja Fantasio nostalgiamaassa. Lumo 31.8.2009.
* Markku Reunanen: Piko ja Fantasio: Ajan pyörteissä. V2.fi 6.4.2010.
Pariisi aaltojen alla

**Pariisi aaltojen alla** () on vuonna 2004 ilmestynyt *[[Piko ja Fantasio]]* -sarjan albumi. Sarjakuvan on käsikirjoittanut Jean-David Morvan ja piirtänyt José-Luis Munuera.

## Lähteet

## Aiheesta muualla
*
Tembo Tabu

**Tembo Tabu** (*Tembo Tabou*) on vuonna 1974 ilmestynyt *[[Piko ja Fantasio]]* -sarjan albumi. Kuvituksen ovat tehneet Jean Roba ja André Franquin ja käsikirjoituksen Greg.

## Lähteet

## Aiheesta muualla
* Joonas Aitonurmi: Hissipoika jälleen Afrikassa . Kvaak.fi 15.10.2007.
Aimo Pulkkinen

**Aimo Olavi Pulkkinen** (14. kesäkuuta 1928 Parikkala – 5. toukokuuta 2018 Valkeakoski) oli suomalainen jalkapalloilija ja jalkapallovalmentaja. Hän oli pelipaikaltaan keskikenttäpelaaja, joka pelasi yleensä tukimieslinjan oikeassa laidassa.

Pulkkinen aloitti jalkapalloilun Yhtyneiden Paperitehtaiden tehdasjoukkueessa Simpeleen Urheilijoissa, josta hän vuorineuvos Juuso Waldenin käskystä siirtyi yhtiön toiseen tehdasjoukkueeseen Valkeakosken Hakaan vuonna 1950. Walden oli hoitanut Pulkkiselle asunnon sekä työpaikan viilaajana yhtiön omistamalta Jylhävaaran konepajalta. Myöhemmin Pulkkinen työskenteli Yhtyneillä Paperitehtailla muun muassa työnjohtajana sekä myyntipäällikkönä. Pulkkinen harrasti nuorena myös yhdistettyä, ja kuului vuoden 1952 olympiavalmennettaviin, mutta valitsi lopulta lajikseen jalkapallon.

Tukimiehenä pelannut Pulkkinen voitti Hakassa Suomen mestaruuden 1960 sekä Suomen Cupin 1955, 1959 ja 1960. Hän pelasi Mestaruussarjassa 12 kauden aikana 211 ottelua ja teki 27 maalia. Suomen A-maajoukkueessa Pulkkinen pelasi vuosina 1953–1958 kahdeksan maaottelua.

Pelaajauransa jälkeen hän toimi muun muassa Hakan päävalmentajana 1962–1966, jolloin seura voitti Suomen mestaruuden 1962 ja 1965. Pulkkinen oli myös mukana perustamassa Suomen jalkapallomuseota Valkeakoskelle vuonna 1993. Vuonna 2009 hänet valittiin Hakan kunniajäseneksi.

## Lähteet
Yleisurheilu kesäolympialaisissa 1952 – miesten moukarinheitto

Helsingin olympiakisojen miesten moukarinheittoon osallistui 33 urheilijaa edustaen 18 kansallisuutta. Kilpailu käytiin 24. heinäkuuta. 

## Karsinta

Karsintaraja oli 49,00, joka osoittautui aivan liian alhaiseksi, kun peräti 25 urheilijaa selvitti sen.

**Karsintayhmä 1**

**Karsintayhmä 2**

## Loppukilpailu

## Lähteet
* Tulokset puolaksi
Saksan valtiopäivävaalit 1928

**Saksan valtiopäivävaalit 1928** järjestettiin 20. toukokuuta 1928, yksi vuosi sen jälkeen kun Adolf Hitlerille määrätty kielto osallistua politiikkaan oli kumottu. Kansallissosialistinen puolue ei kuitenkaan menestynyt vaaleissa, koska Hitler keskittyi tässä vaiheessa vielä oman asemansa vakiinnuttamiseen puolueen johdossa ennemmin kuin varsinaisiin vaaleihin. Eräillä yksittäisillä maaseutualueilla natsien kannatus kuitenkin nousi jo yli kymmenen prosentin.

Sosiaalidemokraattien ja kommunistien kannatus nousi vaaleissa, mutta he eivät kuitenkaan saaneet enemmistöä äänistä. Hermann Müller muodosti tuloksen pohjalta kokoomushallituksen, jossa olivat mukana SPD, Keskusta sekä pienemmät kansanpuolue (DVP) ja demokraattipuolue (DDP). Hallitus ajautui sisäisiin riitoihin, ja lopulta Müller pyysi presidentti Paul von Hindenburgilta poikkeusvaltuuksia. Niitä ei tullut, Müller jätti eroilmoituksensa ja ”Weimarin tasavallan viimeinen aidosti demokraattinen hallitus” lakkautettiin 27. maaliskuuta 1930.

## Lähteet
Saksan valtiopäivävaalit 1930

**Saksan valtiopäivävaalit 1930** järjestettiin 14. syyskuuta 1930. SPD säilyi suurimpana puolueena mutta heidän osuutensa annetuista äänistä laski. Natsipuolueen paikkaluku kasvoi 12:sta 107:ään.
Saksan valtiopäivävaalit 1932 (heinäkuu)

**Saksan valtiopäivävaalit 1932 (heinäkuu)** pidettiin edellisten valtiopäivien ennenaikaisen hajottamisen jälkeen. Kansallissosialistinen puolue nousi ensimmäistä kertaa Saksan suurimmaksi, mutta he eivät saaneet enemmistöä. Myös kommunistit lisäsivät kannatustaan, joten Weimarin tasavaltaa vastustavilla puolueilla oli silloisen sanontatavan mukaan ”negatiivinen enemmistö”, koska he eivät voineet muodostaa missään tapauksessa yhteistä hallitusta.

Vaaleissa mikään tietty puolue ei varsinaisesti ”vuotanut” kannatustaan natsien eduksi kovinkaan paljoa, vaan siirtymät tulivat useista eri puolueista, lähinnä pienistä ja keskisuurista. Suurin yksittäinen menettäjä oli ”Keskiluokan valtakunnanpuolue” (*Reichspartei des deutschen Mittelstandes*), joka kokoonsa nähden toki menetti paljon (3,5 prosenttiyksikköä) ja katosi puoluekartalta lähes kokonaan. Saksalaiskansallinen puolue oli romahtanut jo edellisissä vaaleissa, joten sen menetykset jäivät tällä kertaa aiempaa pienemmiksi.

## Tausta
Suuri lama oli koetellut Saksaa vuodesta 1929 lähtien: työttömyys oli noussut 8,5&nbsp;%:sta 30&nbsp;%:iin, ja teollisuustuotanto oli laskenut 42&nbsp;%.

Vuonna 1930 SPD:n, Keskustan ja kahden liberaalipuolueen hallitus oli hajonnut. Sen jälkeen Keskustapuolueen Heinrich Brüningin johtama vähemmistöhallitus hallitsi presidentin myöntämillä poikkeusvaltuuksilla. Brüningin politiikka epäonnistui talouskriisin hoitamisessa ja heikensi parlamentaarista järjestelmää.

Maaliskuun 1932 presidentinvaalit voitti istuva presidentti Paul von Hindenburg, jota tasavallan kannattajat olivat tukeneet Adolf Hitleriä vastaan. Presidentti kuitenkin muutti linjaansa vaalivoiton jälkeen oikeistolaisemmaksi, erotti Brüningin kanslerin paikalta ja nimitti virkaan Franz von Papenin. Uudella hallituksella ei ollut minkäänlaista luottamusta valtiopäivillä, joten presidentti hajotti parlamentin ja määräsi uudet vaalit pidettäväksi 31. heinäkuuta.

Vaalikampanjointia leimasi väkivaltainen tunnelma, kun Papen kumosi SA-järjestön kiellon, jonka Brüning oli asettanut virkakautensa viimeisinä päivinä.

Natsit saivat vaaleissa suurvoiton ja nousivat 230 edustajallaan ensimmäistä kertaa Saksan suurimmaksi puolueeksi. Heillä ei kuitenkaan ollut enemmistöä, ja muut puolueet kieltäytyivät yhteistyöstä. Papenin vähemmistöhallitus jatkoi seuraaviin vaaleihin (marraskuussa samana vuonna) asti.

## Lähteet
Kehän kuninkaat

**Kehän kuninkaat** (*4 aventures de Spirou et Fantasio*) on vuonna 1950 ilmestynyt *[[Piko ja Fantasio]]* -sarjan albumi, joka aloittaa sarjan albumimuotoisten julkaisujen perinteisen linjan. Andre Franquinin piirtämät tarinat ilmestyivät alun perin 1948–1949.

## Lähteet

## Aiheesta muualla
* Juho Salo: Kehän kuninkaat. Kvaak.fi 11.9.2006.
* Harri Römpötti: Pikon ja Fantasion ensiaskeleet. Helsingin sanomat 8.1.2007.
Jari Poutiainen

**Jari Poutiainen** (s. 29. elokuuta 1966 Kuopio) on entinen suomalainen jalkapalloilija.

Maalivahtina pelannut Poutiainen edusti urallaan Kuopion Pallotovereita 1983–1987, Kuopion Palloseuraa 1988 ja ruotsalaista Hammarby IF:iä 1989–1990. Kaikkiaan Poutiainen pelasi kuuden kauden aikana 109 Mestaruussarjan ottelua. Ruotsissa hän pelasi 29 ottelua, joista kahdeksan Allsvenskanissa.

Poutiainen pelasi maajoukkueessa yhden maaottelun 1988.

## Lähteet
Saksan valtiopäivävaalit 1932 (marraskuu)

**Saksan valtiopäivävaalit 1932 (marraskuu)** järjestettiin vain kolme kuukautta edellisten vaalien jälkeen. Natsien kannatus laski hieman, ja kommunistien sekä saksalaiskansallisen puolueen kannatus nousi. Natsit säilyttivät suurimman puolueen asemansa mutta jäivät SPD:n ja kommunistien yhteenlaskettua kannatusta pienemmiksi. 

Nämä vaalit olivat viimeiset suhteellisen vapaat koko Saksan vaalit ennen vuotta 1990.
Saksan valtiopäivävaalit 1933 (maaliskuu)

**Saksan valtiopäivävaalit 1933 (maaliskuu)** järjestettiin 5. maaliskuuta 1933. Ne olivat Weimarin tasavallan viimeiset edes jossain määrin demokraattiset vaalit. Kansallissosialistisen puolueen vaalimenestyksen ansiosta Adolf Hitler sai läpi valtalain, jolla Saksa siirtyi yksipuoluediktatuuriin.

Vaalit pidettiin pian Valtiopäivätalon palon jälkeen, jolloin kommunistien suosio oli vähentynyt, kansalaisvapauksia oli rajoitettu, ja kommunistien johtajat oli pidätetty. Myös sosiaalidemokraattien johto oli paennut Prahaan ja monet SPD:n jäsenet toimivat maan alla.

## Vaalitulos

Suurimpien puolueiden tulos:

Kannatuksen noususta huolimatta natsit eivät menestyneet niin hyvin kuin Hitler oli toivonut: enemmistöasemaa ei tullut. Hallituskoalitiota saksalaiskansallisen puolueen kanssa piti jatkaa. Lisäksi Hitler tarvitsi kahden kolmasosan enemmistön valtalain läpiviemiseen, ja sen hän myös sai kun keskusta äänesti natsien mielen mukaan. Laki hyväksyttiin 23. maaliskuuta. Vain sosiaalidemokraattiset valtiopäiväedustajat äänestivat vastaan, kommunistien ollessa vangittuina.

## Lähteet
Niin pieni

**Niin pieni** on Annika Eklundin vuonna 2010 ilmestynyt single, joka kertoo Annikan omasta lapsesta.

## Lähteet
Sikaribaari

**Sikaribaari** on ravintola, joka on suunnattu sikaria polttaville asiakkaille. Sikaribaarin henkilökunta on koulutettu sikaritietoon, ja baarissa on yksi tai useita humidoreja, joissa sikareita säilytetään ihanneolosuhteissa. Sikaribaarien alkoholitarjontaan kuuluvat yleisesti portviinit, viskit ja konjakit.

## Sikaribaarit Suomessa
Turussa sijaitseva *Pikku Havanna* on ensimmäinen ja ainoa Suomessa perustettu sikaribaari.

## Sikaribaarit Yhdysvalloissa
Ensimmäinen Yhdysvalloissa avattu sikaribaari oli *The Private Smoking Club*, joka perustettiin Cincinnatissa, Ohion osavaltiossa vuonna 1994. 

## Katso myös
*Baari

## Lähteet
AdultTV.fi

**AdultTV.fi** on suomalainen televisiokanava, joka aloitti toimintansa 13. tammikuuta 2011. Kanava oli toistaiseksi ilmainen, mutta vaihtui maksulliseksi huhtikuun alussa 2011, jolloin se siirtyi osaksi TV Viihde -maksu-tv-palvelua. 30. huhtikuuta AdultTV:tä tarjoava TV Viihde lopetti toimintansa minkä vuoksi kanava joutui päättämään lähetyksensä antenniverkossa eikä kanavan toiminnalle löytynyt jatkajaa.  AdultTV.fi näkyy kanavanipussa F.

Huhtikuussa 2014 AdultTV.fi aloitti uudelleen ilmaiset lähetykset Digitan antenni-tv verkossa kanavanipussa H. 

## Lähteet

## Aiheesta muualla
*AdultTV.fi:n virallinen sivusto